Afg'oniston va Pokiston chegarasida otishma sodir bo'ldi — video

Afg'onistonning Kunar viloyati, Sirkanay tumanidan “Tehrik-i-Tolibon Pokiston” snayperlari 15 fevral kuni soat 14:30 (Toshkent vaqti bilan) atrofida Pokiston harbiylarining pozitsiyalarini o'qqa tutdi. Bu haqda “Sputnik” xabar berdi.
Ma'lum qilinishicha, hujum oqibatida pokistonlik jangchilar orasida halok bo'lgan va yaralanganlar bor. Bunga javoban Pokiston armiyasi Afg'oniston bilan chegaradosh Cirkanay va Naray hududlarida terrorchilarga qarshi artilleriya zarbalari bergan.
Ta'kidlanishicha, voqea aks etgan tasvirda chorva omborini ko'rish mumkin. Ombordagi 60 ga yaqin hayvon nobud bo'lgani qayd etilgan.

Ma'lumot uchun, bu “Tolibon” ishtirokidagi chegaradagi beshinchi to'qnashuv. Jumladan, Eron bilan 1 dekabrda bir marta, Pokiston bilan kamida ikkita — 24–30 dekabr kunlari va Turkmaniston chegarachilari o'rtasida 3 yanvar kuni otishma sodir bo'lgandi.